
Forward 


Telegraph: BOTSURVEY 
SHILLONG 


Dr. T. M. HYNNIEWTA 
B. Sc (Hons.). M. Sc., Ph.D. (G.U.), 

F. B. S., F. I. P. E. 

Scientist - SC. Telephone: Off. 23618 

FSI (Eastern Circle), Shillong - 3 Res. 27396 

& 

Project-in-charge, 

AlCRPE (BSI-EC Unit), 

MAB-India Project, 

Department of Environment, 

Forest & Wildlife, Dated: 8"' September 1989 

Government of India. 

The concern for wildlife is the concern for man himself. 
All forms of life - human, animal and plant, are so closely 
interlinked that disturbances in one gives rise to imbalance 
in the others. If species of plants or animals become 
endangered they signify a degradation in the environment 
which may threaten man's own existence. Lack of awareness 
of the benefits of conservation and all its relevance to 
everyday concerns, prevents Policy makers and 
Development planners from perceiving the urgent need to 
achieve conservation objectives. 

The position of wildlife in our country is, in general, 
alarming, and many species of animals and birds are greatly 
endangered and are fighting a losing battle for survival. 
Fortunately, the founding fathers of our Constitution realised 
the need for wildlife conservation in our country. In the 
section on Directive Principles of state policy, the following 
duties for the state and the citizen were laid down: 



"The state shall endeavour to protect and improve the 
environment and to safeguard the forests and wildlife of the 
country" (Article - 48) 

"It shall be the duty of every citizen of India to protect 
and improve the natural environment including forests, lakes, 
rivers and wildlife and to have compassion for living 
creatures" (Article - 51-A) 

Happily, a general awareness has developed among 
the informed public about the necessity to conserve the 
natural eco-system of the country and the living wild 
communities of animals and plants these contain. This work 
should serve the growing needs of foresters, planners, 
biologists and others interested in the ethno-development 
of this region and wildlife conservation. 

I must congratulate the author for this important 
publication. 


Sd/- Dr. T. M. HYNNIEWTA 

KAKTIEN LAMPHRANG 


Ha ka liang ka jingdon ki spah mar khlaw, ngi long kiba 
da donbok than. Ka Mariang ka la pynkup ia kine ki lum, ki 
Ihuh, ki them bad ki synthem da ki dieng ki siej, ki syntiew ki 
skud, ki phlang ki kynbat, ki sim k> doh bym lah niew tang 
shuh. Sa shiban, ngi long kiba donbok eh namar ba ki 
longshuwa jong ngi ki long kiba stad, ki don ka buit ka sap, 
ka jingshai jingsngewthuh ban niewkor ia ki, ban surnar ban 
ri tyngkai ia ki. 

IHynrei ha kine ki khyndiat snem ba la lah, ka la wan ka 
jingkylla kaba ishongpher. Ka jtngpynduh runaria ki khlaw ki 
btap, ki sim ki doh, ka long kaba la ilyngngoh bad la ipap hi 
khait. Haba iohi ia kine kiei kiei, ym lah khlem da ishla. 

Baroh ki riewpyrkhat, ki iamir ban pynlod lang ha kawei 
ka jingmut kata ka long-Ka jingdonkarn kyrkieh ban pynneh 
pynsah ia ki khlaw ki btap, ki sim ki doh. 

Nga la thoh ia ine I kitab da ka jingangnud ban ia pashat 
jingmut lang halor kane ka phang. Lyngba kine ki jingthoh, 
nga don ka jingkyrmen ba kan iarap ban pynioh jingmut 
khamtam ia ki hep khynnah, ban ieit ia ka mariang, ban iajan 
bad ka bad ri tyngkai ia ki spah mar khlaw. Lada ngi la nang 
ban leh kumta, ngi la shim kawei na ki kam kiba kongsan 
kum ki riew Ieit Ri ba shisha. 


S. Khongsit 
"Shynna Diengiei" 

San Mer, Upper Shillong 
Shillong- 793009 
The 27 th , September, 1989. 



JINGSNGEWNGUH 


Ha kaba pynkhreh ban pynmih ia kane ka kot, nga la 
ioh ka jingiarap na kiba bun ki riew tymmen bad riew 
rangbah. Hynrei ka jingsngewnguh kaba khraw eh nga 
pynpaw ia u Dr. T. M. Hynniewta ka Botanical Survey of India 
uba la don hapdeng ka jingbunkam u la pyllait por khnang 
ban pule bniah na sdang ha kut ia kane ka kot bad ai jingmut 
de artat kumno ban kham pynbha ia ka. Ka jingsngewnguh 
ruh ia I Bah Sindro Lyngdoh, I Bah Bringshon Tariang, Bah 
Jelsing Shadap, Bah Kedo na San Mer, Upper Shillong, bad 
kiwei kiwei kiba la ai bun tylli ki kyrteng jong ki jait jingbam 
ki sim ki doh kiba don ha Lum Shillong. 


(S. Khongsit) 



1 


U SOHLI-IA 

(Myrica indica) 

U Sohli-ia u dei uwei na ki jait dieng kiba kordor eh 
uba ngi don hangne ha ri lum Khasi bad Jaintia. U long u 
dieng uba phylla shibun eh. U long u dieng uba long dawai, 
don ki bynta kiba u long bih, don ki bynta jong u kiba ngi ioh 
ia ka rang. IMangta ia u soh pat ki bam bha ki briew, ki sim 
bad ki mrad. 

Ha ka jingiakren ha ine I kitab, ngin ia iaid lait shwa ia 
kiwei kiwei ki jingtip shaphang une u dieng, hynrei ngin shim 
tang ia ka phang kum u jingbam jong ki sim ki doh. 

U Sohli-ia u phuh syntiew ha u bnai January bad u soh 
jong u pat u sdang ban ih ha ka taiew kaba khatduh u March. 
Ha ri khriat jong u lum Shillong u soh jong u u dang neh haduh 
kaba kut jong u bnai Jylliew. Kumta ka jingpynioh jingbam u 
sohli-ia ki sim ki doh, ka neh kumba lai bnai tarn 

Kiei kiba bam ia u sohli-ia. Kumba la ong sha khmat, la 
jan barah ki jait sim ki bam ia u. Wat ki sim rit ki bym lah ban 
nguid tylli ruh, ki shu puh tang ia u dohmet. Ki khnai ki risang 
lei lei ki bam ia u soh bad ia u shyieng ruh. 

la u sohli-ia, ki bam bha ki briew ruh. Ha ki bnai pyrem, 
ju iohi ba ki die ia u wat ha Sor Shillong ruh. Ki bam bha ki 
khynnah bad ki rangbah ruh. 

KA SOHSAW 

(Oleaceae olea dicica) 

Kane ka dieng ka don kynrei ha u lum Shillong bad ki 
ranab jong u. Ka syriem shibun ia ka dieng lalieh. Ki soh ruh 
ki syriem ia ki soh lalieh. K ! soh jong ka ki ih ha u bnai October 
bad sah haduh por pyrem. la ki soh jong ka, ka bam bha ka 
mrit. Lah ban ong ba kane ka dei ka jingbam ba kongsan 
jong ka mrit. 

Ka mrit ka dei na ki jait sim kiba kynriah jaka (migratory 
birds). Kane ka sim ka ju wan man ka snem sha lum Shillong 
ha ki bnai October-November bad shong tang kumba lai bnai. 
Ka jingwan jong ka ka long da ki phew hajar. Katba ka dang 
sah ha lum Shillong, ka bam tang da ki soh jong ka dieng 
sohsaw. Jahynlaw, u wieh bad lehse kiwei de ki jingbam, 
khyndiat khynsoit. 

Ka mrit ka dei ka jait sim kaba phylla shibun. Ki nongrep 
ha ki thain Upper Shilong, ki pule katto katne ia ka jinglong 
ka mariang na ka mrit. Ki ju ong ba lada ka mrit ka wan 
paidbah kham mynlap, ka snem ka ban bud kan long 
'Nemjem, hynrei lada ka wan dier, ka dei ka snem ka ban 
shrang. 

Kane ka rukom wan kiew jong ka mrit sha lum Shillong, 
ka dei kaba la ju don naduh kulong kumah. Hynrei mynta ka 
jingkylla kaba mih na ka thaw jongbriew ka dei ka jingpynduh 
rhah ia ka dieng sohsaw. Lada kane ka dieng sohsaw kam 
don shuh ha ki them bad ki Ihuh u Lum Shillong khlem 
artatien, ka mrit ruh ka ym wan kiew shuh sha Lum Shillong 
kumba ka ju leh pateng la pateng. Kumta ka long kaba 
donkam eh ba ngin pynneh pynsah ia kane ka dieng kaba 
kordoreh. 

KA SOHLONG 

(Meliaceae melia azedirachta) 

Kane ka dei ka jait dieng kaba hap sla ha ka por tlang, 
ka syriem katto katne ia ka bti. Ka dei na ka jait dieng jem. 
Ka long kaba heh kloi shibun. U soh jong kane ka dieng u 
jyrngam bha, hynrei haba u la ih u stem. Ka jingheh soh ka 
syriem kat u Sohiong. 

Kane ka sohiong ka dei kawei na ki jait dieng dawai. 
Hynrei hangne ngi la shim ban ia kren, namar ba ka dei kaba 
donkam eh kum ka jingbam ia ki mrad khlaw (wild life). 

la u soh jong kane ka dieng, ka bam bha ka skei. Ha ki 
ranab jong u lum Shillong, ym da don kynrei ki sohdieng ban 
bam skei. Ka sohiong namar kata, lah ban ong ba ka long 
kawei na kiba bsa ia ki skei ha ka por tlang. 

Kiba bun na ki sohdieng, shisien ba ki la hap ha khyndew 
ki pyut noh lane sniew noh. Hynrei ki soh jong kane ka jait 
dieng, ki neh slem slem wat haba ki la hap ha khyndew ruh. 
Na kane ka daw, ka sohiong ka lah ban pynioh jingbam ia ki 
mrad kiba bam ia ka, slem slem. 

U SOHPREW 

(Rubus ellipticus Rosaceae) 

Une u dei na ki jait dieng shiah kiba mih ha ri tbian bad 
ha ri jrong. Sha Khadar shnong ki khot u soh shiah namar 
naduh u dieng shaduh ki sla ki dap da u shiah. U phuh syntiew 
ha u bnai January bad ki soh ki sdang ih naduh u March bad 
neh haduh u June. Ha ki khlaw bad ranab u lum Shillong u 
kynrei eh. la ki soh jong u, bam bha ki briew, ki sim bad ki 
mrad. U long uba soh bun. Ha ka por ba u ih, shu stem kmur 
ki khlaw ki btap. Na uwei u tynrai uba heh dieng bad uba la 
heh pura, lah ban ioh soh na ka shitynrai haduh kumba shi 
kilo near kilo ruh. 

U tyllong thied jong u, u dei u dawai suhot uba bha 
shibun. Don ki jaka kiba ki khot ia u, u dawai sohot. Ha ki 
shnong khap sor Upper shillong ki jer ia u "U Sohprew". Dang 
kham mynshuwa, kine ki khlaw ki dap da une u soh, wat ban 
rung shapoh khlaw ruh ym lait da kaba suk na ka jingbun 
jong u. Kumta pahuh bam ki sim naduh kumba saw bnai tang 
na une u soh. 

Ha kine ki khyndiat snem ba la lah, naduh ba ym don 
shuh ka jingpyrkhing ban thang pluh ia ki khlaw Sorkar 
(Reserved Forest), ka jingduh jong une u sohprew ka long 
ka bym kai shuh. Kumta, lada ngi dei ban iada na ka 
jingpynduh ia ki jait jingbam jong ki sim ki doh, u sohprew 
ruh u dei ban ioh ka jingiada, da kaba adong syndon ia ka 
jingthang pluh ia ki khlaw sorkar, bad ki ri kynti jong ki briew 
ruh. 

KA-JAHYNLAW 

(Viburnum Cariaceum) 

Kane ka jait dieng ka mih ha ri tbian bad ha ri jrong. 
Hynrei imat ka kham juh ha ri khriat. Dang kham mynshuwa, 
la iathuh ba ha ki khlaw Upper Shillong ki khapngiah da kane 
ka dieng. Ka phuh syntiew ha ki bnai June-July bad ki soh ki 
ih ha u October-November bad ki neh ha dieng haduh u 
January, baroh ki jait sim ki bam bha ia kane ka soh. Ka long 
kawei na ki jait dieng kiba la ring paidbah ia ki sim ba bun 
jait ban shong ha ki khlaw Lum Shillong. Ka jingjyllei ki sim 
ha kine ki khlaw ha ka por Synrai ka long namar ba don kane 
ka dieng. 

Napdeng ki jait sim kiba bam bha bad wan paidbah ha 
Lum Shillong ha ka por synrai ka dei ka mrit. Kane ka sim ka 
wan kiew da ki phew hajar. Ka shong ka sah ha ki them, ki 
Ihuh bad khlaw lum Shillong kumba saw bnai. Ki soh dieng 
kiba kongsan ki dei ka jahynlaw bad ka sohsaw. 

la kane ka dieng la pynphriang symbai da ki sim kiba 
bam ia ki soh jong ka, bad da ka jinghap hi ki soh ha khyndew 
ha ka por tlang. Hynrei ha ka jingthang pluh ia ki khlaw ki 
btap, ki shyieng ki ban sa long ha ki bnai slap ki la ing lut ha 
ka ding. Kumta ka jingwiang ding ha ki khlaw Sorkar ka dei 
ka jingpynduh ba shyrkhei ia kane ka dieng. 

U SOHPDUNG 

U sohpdung u dei uwei na ki spah mar khlaw uba don 
ha lum Shillong. U phuh syntiew ha u bnai April-May. Ki phuh 
ki lieh kshoid kshoid. U soh jong u pat u ih ha ki bnai July- 
August. Ki soh ki rit bad pyllon bha. Ha ka jingheh jingrit ki 
syriem ia ki soh pyrshit. Haba ki la ih ki stem kum u soh pri- 
am. 


Baroh ki jait sim naduh kiba rit haduh ki sim heh ki bam 
bha ia u sohpdung. Na ki jait sim heh kiba bam bha eh ia u 
sohpdung dei ka sohlyngngem bad ka wahku. 

U dyngkhong sohpdung u long dohmet (tuber) syriem 
kum u phan dieng. Kane ka dyngkhong sohpdung ka long 
kaba jem, kaba bun urn bad kffum ka jew-byrjup. 

Naduh hyndai hooid wat haduh mynta mynne ruh, ha 
ki nongkyndong ki khynnah bad ki rangbah ruh, kiba hikai 
siat khnam ban beit kti, ki ju pynshah da ka sohpdung, namar 
ba ka long kaba lah ban ioh pahuh, kaba rit ne baheh. Hynrei 
kaba kongsan balei la jied da ka sohpdung ka dei namar ba 
ka biang bha ha ka jingeh jingjem. Haba siat, u khnam u neh 
bha, hynrei ka suk ban phut biang ia u. Lada pyndonkam da 
ka pashor kait ka jem than. Hynrei ka sohpdung te ka biang. 
Kumta ia ka ktien sohpdung ruh, la ioh na kane ka jait dieng. 
Ha ki jingiasiat khnam, ynda haba ki la shna da u skum ruh, 
kijuong hi ka sohpdung. 

Kane ka jait dieng, kam da don kynrei shuh ha u lum 
Shillong. Hynrei, lada ngi im sngi ban ri tyngkai bad pynneh 
pynsah ia ka, ka long kaba suk ban thung, lada dei ha ki jaka 
maw ne khyndew bad wat ha ki kper ki phrah ruh. 

KA DIENG JALU. 

(Labraceae litsea citrata) 

Ka dieng jalu ka dei ka jait dieng kaba kynrei hangne ha 
ri lum jong ngi. Haba peit bniah ia ki khlaw, ki btap, kiba bun 
na ki jait dieng kiba mih ha ri tbian kim don ha ri jrong bad 
kiba don ha ri jrong kimjuh ha ri tbian. Hynrei ia ka dieng 
jalu ngi lap ba ka iadei bha ha ki ri thor, bad ka heh ka plung 
ruh ha ki kynjang lum haduh kumba 6000 phut na sla duriaw. 
Nalor kata, bun ki dieng ki san kloi ha ki ri shit, hynrei kita ki 
juh ki dieng ki suki ban san ha ri khriat. Hynrei ka dieng jalu 
ka santer bha wat ha ri jrong ruh. 

Don bun ki jait dieng kiba shem shitom ban pynroi ia ki. 
Hynrei ka dieng jalu haba ka la don ha kano kano ka jaka, ka 
la shu mih hi. Kawei ka long na ka jinghap symbai na kata ka 
dieng. Kawei pat ka long namar ki sim ruh kiba bam ia ki soh 
jong ka, ki nang iarap ban pynphriang symbai shuh shuh. 

Ka dieng jalu ka dei ka dieng kaba kordor shibun eh. Ki 
briew ki jer ki kyrteng ba pher ha la ki jong ki jaka. Ha ki 
thain ri Bhoi (Raij Thaiang) ki khot ka dieng Nilu. Ha Nongtluh 
ki khot ka diengshyieng. Don ki jaka ha ki thain Pnar ba ki 
khot ka dieng Satler. Ha thain Umsohpieng (West Khasi Hills) 
ki khot ka dieng Jein, ha kiba bun ki thain ri War ki jer ia ka 
ka dieng Sying. Ki Assamese ki khot ka Mezankuri bad ha 
Lower Assam don kiba khot ka Adakuri. Ha ka kyrteng Botany 
ki khot ka Labraceae litsea citrata. Haba bishar na ka liang 
ka jingpyndonkam ia ka ha ki rukom bapher, lah ban ong ba 
kane ka dieng ka long kaba kordor shibun eh. Baroh ki bynta 
jong ka naduh ka sla, ka snep, ki phuh bad ki soh ki leit kam 
lut. 

Hynrei ha ka lynnong, ngin ia iehnoh shuwa ia kita ki 
jingdonkam ba bun syrtap jong kane ka jait dieng. Ngin ia 
khmih ia ka phang kaba iadei bad ka jingbsa jong ka ia ki sim 
ki doh (wild life). 

Ki soh jong ka ki heh syriem kat u soh mrit, ka por ba ki 
la long ban bam sim ka dei naduh u August, bad ki neh haduh 
lai bnai, ka long ka jait dieng kaba soh bun bha, ka soh haduh 
ban da khia hi jun. 

ia ki soh jong ka, ki bam bha ki sim. Hynrei namar ba ka 
heh soh, ki bam bha ki sim heh kum u pukrong, Jyllob, kynjar, 
etc. Hynrei wat ka paitpuraw, simsier, rawtem, porkdait, 
korklia, etc ruh ki la lah ban bam.Ka tyngab ka bam bha ia ki 
soh jalu. Ha ki aiom ba ka la ih, lah ban lap ia ka tyngab ha ki 
dieng_ja[u haduh saw-san sien shisngi. 

Ka soh jalu ka ih ha ki bnai ba man riewhadem. Ha ka 
jingiadei bad kane, ka long kaba dei eh ban pynkynmaw ba 
ki nongrep jong ngi ha ki thain Upper Shillong kim treh ban 
thung riewhadem ha ki jaka ba bun tyngab wat la u bha ruh. 
Kane ka long kaba shisha, namar haba la noh paidbah ka 
tyngab ka kano kano ka lyngkha, tang hapoh ar bad lai sngi, 
la lut u riewhadem. Lada buh kawei ka jingkylli, balei ka 
tyngab ka wan tuh riewhadem. Ka jubab ka long, "Namar ba 
ym don jingbam shuh ha khlaw." 

Lada ngi ri tyngkai ia ka dieng jalu, ha ri khlaw sorkar 
bad ruh ha ki ri kynti jong ki briew ka Upper Shillong, ym 
don jingartatien ei ei, ba ki lyngkha riewhadem, kin ym don 
jingma na ki tyngab. Kumba la kynthoh sha khmat, ka tyngab 
ka bang eh ia ki soh jalu. Te haba ka bang eh kumta, kan shu 
lapmiet-lapshai kaba bam soh jalu bad ia kiwei kiwei ki soh 
dieng. Kane ka long ka jingkyrkhu kaba khraw, ia ka tyngab, 
ia ki sim ki doh, bad ia ki nongrep. 

U LASSER 

(Carex baccans) 

U iasier u def uwet nr* ki jait phfang kiba mih kynrei ha 
H*m Shillong. Ki sl,i jong u ki jrong thai-lbni, ki jyrngam bad 
kib;> nep ha ki knjng Unt u iasic u long uba m i f» bun ha ka 
shilynrai Ubn la our; : . *'n t, u mih bun lyntangha kasnitynrai. 

! i soh joiig u issk-r u ">yi icm shinnii ia u rail ruh Hynroi 
ka sHikom <oh I am ti- : i urn u ran rub Kisoh jong it ki ih ha ka 
o or Oong. U sd.sng L .tr >b tr-idun u (.Vtobor bad m?h haduh u 
bruary rohrunry 

in '«• oh u i “ ki bain bhn ki sun. Khnmtam kite 
ki s:m : i b ■ s .vao jingbui r ha v/o k ,./n:k *.y. Ka >,im svllai 
dohui-" lei l<*i ;.a bam ukj in m \ok lazier K> syi-j> • < . <• ki bang 
bn-; in une u .-.oh. 

Or? u iasier u a aw kyi;ong ruli na ka Khana pat eng 
barim. Ki ong hi/udni « >ynba u Syiar, u left shaw m ka Sngi ru* 
i'n.’ii* nmo! »>.< kie a i.nang, u < ' os ban imri ia ka *wu ba jngai 

bad sngi Kjtvr.a ) kano ka nngkot lynti ingai, hup u 
■ ■ ks • : : ' ba cii k • Khan baioi. u rah ; or. t nan bam iyrHi da v 

• 'b iasier i O'-Oar.i k? iongpat, u thiah hatnHijong 

• d. arismua, ;>ai Tm ka ci.v.v ba ha ka kn:a ka rnriam, ki 
ju i.iyeHonkam ia *i :as> >» bad ia ka Irdiii pat da u Oa jong o 

•'itng 

Ki py:u: ;m.. am i.. t< soh las:, r kurnne, khnang bar; 
pyn'.a’; kyu im 1 ' i- ! •>;.? ka jingle b lynti jong u Syia* U Syiar 
'ub. h >nh i.,n!,a rr-nne. v»at la v pa huh jingbam ruh, um ju 
ibe-in, hynrei u bam i ? u, W3t la um bans bun ruh. 

Unfe u iasier, u long uba dei eh ban kynthup, kum uwei 
na ki jait jingbam jong ki .sirn ha u lum Shillong. 

KA SOHTAH 

(Rosaceae rubus mollucanus) 

Ka Sohtah ka dei kawei na ki jait jingbam jong ki sim ki 
dob. Ka long kaba mih kynrei ha ri tbian bad ri jrong. Kane ka 
don lai jait. Ka sohtah heh, ka sohtah lieh bad ka sohtah iong. 
Kine baroh lai jait, ki soh ha la ka jong ka jong ka por. Ha ki 
ranab u lum Shillong, ki don baroh lai jait. 

la ka sohtah ki bam bha ki briew, ki mrad bad ki sim. Ka 
sohtah heh, ka ih naduh u June-July bad neh haduh kumba 
lai bnai. Ka sohtah lieh ka ih ha ki bnai synrai, bad ka sah 
haduh kumba saw bnai haduh u January. Ka sohtah iong, 
kam da don bun, nalor kata kam da soh tikna. 

Lada ngi shim ia ka jingjlan ka por ba lah ban ioh sohtah 
ngi iohi ba ka neh haduh 6 bnai. Kumta ka sohtah; ka long 
lehse kawei na ki jingbam jong ki sim ki doh kaba kyrshan 
shibun eh ia ka jingim jong ki. Ka sohtah, nalor ba ka pynioh 
jingbam, ka long ruh kaba ki sim ki doh etc, ki bam bha ia ki. 


U KROT LUM 

Smilax ferex wall (Liliacceae) 

U krot lum u mih kynrei ha ranab u lum Shillong. Kumba 
ju long lam kiwei kiwei ki jait krot, une u jait krot ruh u don 
shiah. Um da pur jngai kumba long ki krot ritbian. U phuh 
syntiew ha ki bnai pyrem u soh pat u ih ha ki bnai Synrai, ki 
sim ba bun jait ki bam bha haba u la ih. U krot, u don bynta 
ha kaba bsa ia ki sim ki doh ha lum Shillong. 

KAJALYNNOH 

(Chinese polygonum Chinense) 

Ka jalynnoh ka don ha ri tbian bad ha ri jrong ruh, ka 
syriem shibun eh ia ka jaryndem. Shisien peit, lehse kiba bun 
ki lah ban ong ba ka dei hi ka jaryndem. Hynrei ka don ka 
jingiapher ha ka rukom phuh syntiew bad ki soh ruh ki iapher. 

Ka jalynnoh ka don kynrei ha lum Shillong bad ha ki 
ranab jong u. Ka sdang phuh syntiew ha u June. Katba ka 
nang phuh, ka soh artad. Ki sim ki bam bha ia ka soh jong ka. 

Ka jalynnoh ka dei kawei, lehse na ki mar khlaw kiba 
neh stem ka aiom phuh bad iai soh haduh u December. 
Kumta, ki sim ki doh ki ioh bam la ki soh haduh kumba 
hynriew bnai lynter. Na kane ngi lah ban ong, ba ka jalynnoh 
ka dei kawei na ki jingbam jong ki sim kt doh ha u lum Shillong. 


U SOH MYLLIANG 

U soh mylliang u dei u jait soh uba don kynrei ha Lum 
Shillong, la Une u soh ym lap ha ri tbian, U soh jong u u syriem 
ia u soh klong, tangba um shym heh kat u soh klong, u ih ha ki 
bnai August-September. la u soh, ki bam bha ki briew, ki mrad, 
ki sim. Ka skei ka bam bha ia u. Ki nongsiat skei ki ju leit ap 
khnang ha ki jaka ba don une u soh. Ha ka kyrteng Science ki 
jer Pyru laria edulis D.C. (Santalaceae). Une u jait sohu mih 
kynrei haduh jan kliar u Lum Shillong. Hynrei mynta um don 
bun shuh namar ba ki briew ki la shu khet bad pynduh ia ki 
khlaw khlem pyrkhat. Ka long kaba dei eh, ban pynsah kum ia 
une u jait soh khlaw uba kordor eh. 

U JALKHAN 

(Embelia ribes) 

U jalkhan u dei u jait jyrmie uba mih kynrei ha ki khlaw 
ka ri Khasi, hynrei um long ban teh jingteh. U jalkhan u don 
ruh bun jait. U jait jalkhan uba don ha Lum Shillong u dei u 
jalkhan lieh. Une u mih u man bha haduh hajan kliar lum 
Shillong. 

U jalkhan u long uba soh bun bha, ki soh ki heh syriem 
kat u soh jaiur. Haba u la ih, ki saw bha hoin hoin. Ki sim ki 
bam bha ia u soh jalkhan. Ha ki ri tbian, don u jalkhan uba 
heh soh jan kat u sohriew. Hynrei kine kiba don ha lum 
Shillong, kim dei ki jait heh. Ka jingdon u jalkhan ha lum 
Shillong ka pynpahuh jingbam ia ki sim. 

Nalor kata ruh, kifo ki sim kiba ju bam bha ia une u soh 
ha ki ri tbian, haba ki wan poi shipoi ha ka jingiaid pyrthei 

jong ki, kim duna jingbam ei ei. 



U SOH RYNGKHAM 

U soh ryngkham u dei u jait dieng rit uba mih kynrei ha 
ki ri jrong. Ha ki ranab u lum Shillong ruh u mih kynrei bha. 
Ki sla ki rit bad ki soh ruh ki long kiba rit. Ha ka jingheh jiingrit, 
u syriem ia u soh pylleng. la u soh ryngkham ki bam bha ki 
sim ba bun jait, u risang bad kiwei kiwei ki mrad rit ki bam 
bha ia u. Kumta une u jait soh u long uwei na kiba don bynta 
ha kaba bsa ia ki sim ki doh ha ranab u lum Shillong. Ha ka 
kyrteng Science, ki jer Vaccinium griffethianum Wight 
(Vaccinaceae). 

U SOHLYNSHANG PYLLUN 

(Curcarmitaceae trychesanthes) 

Une u dei na ka kynhun jyrmie, kiba mih ha ri tbian bad 
ha ri jrong. U dyngkhong sohlynshang u long met (tuber) 
pyllun. U dohmet phan uba la heh pura, u heh kat ka bol 3 
ne 4 lymbor. la une u phan ki khot sohmynkhong. Na une u 
soh - mynkhong, u mih lung man ka snem, bad pur jngai 
kumba sawphew ne sanphew phut na u tynrai. 

U sohlynshang u phuh syntiew ha ka por lyiur bad u 
soh pat u ih ha ka por synrai. U soh u heh kat u sohbrap, 
haba u la ih, u saw hain-hain. la u sohlynshang ki bam bha ki 
sim, u risang, ki khnai etc. U sohlynshang u long uba soh 
bun bha, u sei soh man u mat. 

la u sohlynshang, nalor ba ki ioh bam ki mrad ha ka por 
ba u ih, lada ym don ba bam ne pynkhih, ki shyieng jong u, ki 
sah tyrkhong bun bun bnai. la kine ki shyieng pat, ki risang, 
ki khnai etc ki bam bha ha ki bnai ba kyrduh bam ruh, kumta 
ngi iohi ba u sohlynshang u long uba myntoi eh kum u 
jingbam ia ki sim ki doh ha u Lum Shillong bad shawei ruh. 


U SOH SYIAR 

Kane ka dei kawei pat ka jait dieng kaba mih kynrei ha 
lum Shillong. Wat la ka long kaba heh dieng, ki soh jong ka 
pat ki rit syriem kat u sohriew. la ki soh jong ka bam bha ki 
syiar khlaw, ki sim kiba heh bad barit. La iathuh ba u syiar 
khlaw u juh bha ban shong ban krad jingbam ha ki jaka ba 
don bun kane ka jait dieng. 

KAJATYNSIM 

(Urticaceas debregasia longifolia) 

Ka jatynsim ka dei ka jait dieng kaba don ha ri tbian 
bad ha ri" jrong. Ka long ka jait dieng kaba long ksai, tangba 
ki ksai kim da jwat. Ka dieng ka long kaba jem syriem ia u 
stein. Ki sla ki rit bad jem. Ki sla ki jyrngam shalor bad sha ka 
liang kaba shapoh pat ki lieh. 

Kane ka dieng ka heh ka plung bha ha lum Shillong. Lah 
ban lap ia ka haduh tyllong um Sangmein. Ki soh jong ka ki 
sdang ih ha u bnai October bad neh haduh February-March. 
Ka long ka dieng kaba soh bun bha. Ka jingsoh jong ka, ka 
long haduh katta, ha ka por ba ka la ih lada peit naduh na 
jngai ruh lah ban iohi tang ia ki soh suda. 

Ka soh jatynsim ka heh kat u sohmrit khlaw, bad haba 
la ih. ka saw kum ka rong sohniamtra la ka soh jatynsim ki 
bam bha ki jait sim baroh kynthup ki sim kiba heh bad barit 
Ha ki ranab u lum Shillong ka jatynsim ka long kawei na ki 
jait jingbam kiba bsa ia ki sim ki doh, haduh kumba san ne 
hynriew bnai. Kumta khnang ban khring ia kine ki kynja ba 
im, ka long kaba donkam eh ban pynneh pynsah ia kane ka 
jait dieng. 

KA SOHPAIAT 

(Ligustrum robustam) 

Ka Sohpaiat ka long ka jait dieng kaba mih kynrei ha ri 
lum jong ngi. Ngi lap ia ka ha ri shit bad ri khriat ruh. Ka long 
ka jait dieng kaba eh shibun. Hynrei ka long pat ka jait dieng 
ka bym beit dieng, la jan baroh ka shu kdor bongnung- 
bongnang. Wat la ka long kaba eh dieng, kim ju pyndonkam 
la ka ha kaba thaw ing thaw .sem. Ka daw ka long, ym dei eh 
ba kam da beit dieng, hynrei namar ka long kaba pyut kloi. 

Ka jingdonkam: - Kane ka jait dieng ka phuh syntiew ha 
ka porlyiur ka phuh rheh ha u Jylliew Ha u 1 um Shillong bad 
ha ki ranab jong u, ka sohpaiat, ka dei kawei na ki jingbam 
ba kongsan jong ki sim ki doh Ka scm jong ka ka sdang ih ha 
u bnai November bad ka neh haduh u February- March. 

Ha ka por ba ih ka sohpaiat, ju wan boi ki sim baroh - 
baroh shisngi. Ki jait sim kiba ngim ju iohi ha ka por lyiur 
hynrei ha ka por ih sohpaiat, ju wan poi ki sim ki jait pa ki 
jait. Uwei u tymmen ha San Mer, um ju shah ia ki bahaing 
bad ia ki khynnah ban pom ia ka sohpaiat sha jan ing jong u, 
namar ha ka por ih sohpaiat ki wan poi ki sim ba bun jait, 
katno sngewtynnad ban sngap ba ki 1 a pah ha ki sur bapher 
bapher. 

la ki phuh sohpaiat, u ngap u boi bad rong syntiew sha 
ki sympa bad ki ksing. Lada don por ban leit hajan ka dieng 
sohpaiat ha ka por lyiur, ngin iohsngew ia ka jingkynud ki sur 
barit jong u ngap, bad kiwei kiwei ki khniang kiba boi. Ha ka 
por tlang pat lah ban iohsngew kyndiang ia ka jingkhynwin 
ki sim ha ki sur bapher. 

Nalor ki sim, ki mrad ruh ki bam bha ia ka sohpaiat, 
naduh u bshad, u shyndir, ka dngiem, bad bun kiwei kiwei ki 
jait mrad. 

Bun na ngi tehse ngi lah ban pyrkhat ba ha u Lum 
Shillong bad ha ki ranab jong u ym da don bun ki sim ki doh. 
Hynrei ngin sngew lyngngoh ban tip, ba ki jait sim ba bun 
jait na sha ri war ruh ki wan poi ha u Lum Shillong. Na ki sim 
kiba wan kiew sha u lum Shillong na ri tbian katto katne lah 
ban jer ia kine:- U jyllop, u kynjar, ka sim slang, u pukrong, 
ka wahku, lane langbyrku, porkdait, u korkatia, jalboit dkhoh 
lasam, sim shaid, sim tung, ka sim puhweh etc. 

Ka jingdon ka sohpaiat ha ki thain u lum Shillong, ka 
khring ia kiba bun jait ki sim ki doh. Kumta ngi lah ban ong 
ba kane ka dieng ka ioh ka bynta kaba donkam shibun ha 
kaba bsa ia ki sim ki doh (wild life). 



KASOHSHUN 

(verbanaceae calicarpa rubella) 

Ka sohshun ka long ka diengrit kaba don ha ri tbian 
bad ha ri jrong. Ha ki thain u lum Shillong kane ka dieng ka 
don bun bha. Ki soh jong ka ki saw hoin-hoin haba ki la ih. Ki 
ih ha ka por synrai bad sah haduh por tlang. 

Ki sim rit ba bun jait ki bam bha ia ka sohshun. Ki sim 
rit, kiba juh ban shong ha ki btap kum ki sim sla, sim leitiew, 
sim krai etc, ki bam bha ia ka sohshun. Kine ki jait sim ki don 
bun ha ki thain u lum Shillong, kine ki sim rit ki pynmih ki sur 
pah kiba rit ha ki bniap u lum Shillong. Hynrei ki don la ka 
jong ka dor haba ki pynmih ia ki sur jingrwai kiba rit. 

KA SOHMA 

(Theacese) 

Ka sohma ka dei ka jait dieng kaba hap sla ha ka por 
tlang. Ka don ha ri jrong bad ha ri tbian. Kane ka dieng ka 
long kaba kordor shibun. Ka leitkam ha ki bun jait ki 
jingdonkam. 

Ki jingdonkam kiba kham kongsan ki long ba ju 
pyndonkam ia ka kum ka 'pingwait ka soh jong ka pat ka 
long dawai. Ka sohma ka dei ka nong aidak ia ki nongrep 
kaba ki lah ban shaniah khlem bakla. Haba ka sohma ka la 
phuh syntiew ka dei ka por kaba biang eh ban thung phan 
tlang. Lada thung phan tlang ha shuyva ban phuh ha sohma, 
ki nongrep kin hap pynkhreh bad ka dawai ban synreit ban 
iada na ka iapiong (blight). Lada thung hadien ba phuh ka 
sohma, ka la dier palat. Kumta kaba biang eh ban thung phan 
tlang ka dei hamar ba phuh rheh (peak season) ka sohma. 
Kiba thung phan ha kane ka por kim da donkam ban 
pynkhreh dawai iada na ka iapiong. 

Phai pat sha ka phang kaba iadei bad ka jingbsa ia ki 
jingim ha khlaw, hangne ruh ka ioh ia ka jaka kaba donkam. 
la ka phuh sohma, u ngap u boi bha. Kumta ka iarap ia ka 
kam ringap. Ha ki thain u Lum Shillong ka sohma da dei kawei 
na ki jingbam jong ki sim ki doh. 

KASOHLANG 

Ka Sohlang ka dei napdeng ki jait dieng rit. la kane ka 
jait dieng ngi lap kynrei tang ha ki ri jrong. Imat kam juh 
satia ha ki ri tbian. Kumta ngim lap ia ka ha ki ri syaid. Ha ka 
kyrteng Science ki jer Capritoliacea Vibarnum Faetidum. 

La jer kyrteng Sohlang lehse na ka rukom soh jong ka, 
kiba ki soh ki shu ialang lang. Ka sohlang ka don arjait. Kawei 
ka dei ka sohlang heh bad kawei pat ka sohlang eitksew. Ka 
sohlang haba ka la ih pura ka saw jlah. Ka sohlang heh ka 
jewbyrjup katba ka sohlang eitksew pat ka kham kthang. Ha 
ki thain Swer bad Mawjrong, don ka jait sohlang kaba long 
diengbah bad ki khot ha kito ki jaka ka Sohlang eitksew. 

Kane ka jait dieng ka phuh syntiew ha ki bnai Jymmang 
bad Jylliew bad ih ha ki bnai Nailar-Risaw. Ka don ka jait kaba 
kham ih dier ka phuh ha u Nailar. Ki soh jong ka sohlang ki 
lah ban neh slem slem ha dieng. Lada ym don ba kheit bad 
bym don ba bam, ka lah ban neh ha dieng haduh u bnai 
Kyllalyngkot ruh. 

Shisien peit, ym inang ban kubur ba ka long kaba larkam. 
Ym i shah myllai hi ruh ban ia kren ia ka. Hynrei ka don la ka 
jong ka dor. Na ka bynta shi rynjup u sohlang, don kiba leit 
ban kiew ia ki riat ki ram kiba syier bad ngam ia ki bniap ba 
kynjah. Kat kum ka jingshem buit ba mynta, la lah ban buh 
slem (Preserve) ia ka sohlang ha ki bilor. la kane ju 
pyndonkam ha kaba khwai dohkha. Lada ngin khein ia ka 
jingbun ki nongkhwai tang ha sor Shillong, shi sngi shi sngi ki 
hiar khwai ym duna ia ka 200 ne 300 ngut. Ha kiba bun ki 
aiom khwai, kine ki nongkhwai dohkha ki rah jingphruh da 
ka sohlang. 

Ka sohlang ka long ruh kawei na ki jingbam jong ki sim 
ki doh. Ha ka por ih sohlang, bun jait ki sim bym lah jer 



19 


kyrteng, ki bam ia ka sohlang. Wat kito kiba ju shong ha ki ri 
tbian kum ki sim slang, porkdait, rawtem, bad kiwei kiwei ki 
wan poi sha lum Shillong ki bam bha ia ka sohlang. Kumta 
ngim bakla ban ong ba ka Sohlang ka iarap ban pynriewspah 
ia ka jingim (wild life) na ki khlaw ki btap. 

Sa kawei pat ka jingdonkam ban ia pynsah kynmaw ka 
dei ia ki syntiew jong ka. Ha ki ri jrong, ka phuh sohlang ka 
long kawei na ki jingbam ba u ngap u lum syntiew. Kumba la 
ong sha khmat don ki sohlang kiba phuh lap bad ba phuh 
dier, kumta u ngap u ioh ka por kaba jlan ban lum syntiew na 
ki. Ki nong-ri-ngap ha ki ri jrong ki niew kor eh ia ka namar ka 
ia bteng lem ban bsa ia u ngap. Kumta ngi lah ban ong, ba ka 
sohlang ka iarap ban kyntiew ia ka kam ri ngap (Bee keeping 
Industry). 


KAJASNIANG 

(Lyonia ovalifoiia) 

Kane ka dei ka jait dieng kaba mih kynrei ha ki thain u 
Lum Shillong. Kane ka dieng kam long diengbah. Ki sla ki 
syriem katto katne ia ka sla diengngan. Ki sla jong kane ka 
dieng ki long bih. Don ki nongshoh wah sha Upper Shillong 
kiba pyndonkam ia ka sla jasniang na ka bynta ban shohwah. 
la kane ki leh da kaba khleh lang bad kiwei kiwei ki jingkhleh. 

Kane ka dieng ka phuh syntiew ha ki bnai pyrem. Ki phuh 
ki long kiba lieh itynnad shibun eh. la ki phuh jong ka, u boi 
bha u ngap. Ki soh ki ih ha ki bnai synrai. Ki sim ba bun jait ki 
bam bha ia ki soh jasniang. Ki soh jong kane ka dieng namar 
ba ki rit symboh, ki sim kiba heh bad kiba rit ruh ki bam bha 
ia ka. Ka jasniang namar kata, ka ioh ka bynta ha kaba bsa ia 
ki sim ki doh bad ia u ngap u Iwai ha ki thain u Lum Shillong. 



KA JAM' I ANG 


Ka Jamiang ka dei ka jait dieng rit kaba ngi lap kynrei 
ha ki ri jrong, khamtam eh ha ranab u lum Shillong. Ha ka 
kyrteng Science ki jer Styraceae symplocos cratagoi. Kane 
ka dei ka jait dieng kaba hap sla ha ka por tlang. Ka dei ka jait 
dieng rit kaba rben sla shibun eh. Ka rukom sei thad 
(branching habit) kam iar hynrei ki shu ialang lymbung. Ki 
sla ki lam pyllon bad don shrong (ribs) ha ki rmiang. 

la kane ka dieng ym da i myllai eh, hynrei haba la peit 
bniah ia ka ha ki saw aiom ka snem la shem ba ka long kaba 
kordor eh. Ka phuh syntiew ha u Jymmang Jylliew. 

Ki phuh jong ka ki lieh itynnad eh. Haba ka ia phuh rheh 
la klet ban iohi wat ia ki sla jong ka ruh. Ka phuh bun haduh 
la i kumba khein ka dieng ruh. Kito kiba niewker ia ki dieng 
syntiew, haba peit ha ka por ba ka phuh bha, kin shu hap 
iaroh beit ia kane ka dieng. la kane ka dieng la I dei ban buh 
ha ka juh ka kyrdan bad ki dieng ba khot "ornamental tree". 

Nalor kata ia ki syntiew jong ka u ngap u boi bha kumta 
u ioh jingbam ha ka por ba duna syntiew ha ki khlaw. la ki 
soh jong ka pat, ki sim bun jait kiba don ha Lum Shillong ki 
bam bha. Ka long namar kata kaba iarap ban pynim thngan 
ia ki sim ha khlaw. Kumta ka iarap lang ha kaba pynneh ia ka 
jingroi parum pareh ki sim ki doh ha khlaw. Ka don bynta ha 
kaba kyntiew ia ka jingim (wildlife) ha khlaw. 


KAJATHYNRAIT 


Kane ka dei kawei pat ka jait dieng rit kaba mih kynrei 
ha ki ri jrong. Ha ka kyrteng Science ki jer Ericaceae, 
gaultheria fragrantis. Ki sla jong ka ki long kiba eh. Ka don 
shrong (ribs) ha ki rmiang. Ki phuh jong ka ki lieh bad phuh 
syntiew ha ki bnai July-August. Ki soh pat ki long byriong 
haba ki la ih. 

Ka Jingdonkam: 

Shisien peit, kam long kaba i larkam ei ei. Ki dieng jong 
ka ki shu long dieng shynrain. Ban thang dieng iap ruh ym i 
myllai, ban ker kper ruh ka rit than. Kumta haba thang pluh 
ia ki lum, ka shu iap lang bad u phlan^ u kynbat bad ki lasew. 

Kane ka dieng rit ka long pynban kaba kordor eh. Ka 
long ka dawai pang met kaba bha shibun. Ki sla jong ka lada 
kdiah bad kyrjiaw, ka pynmih ka juh ka jingsma iwbih thik 
kum ka Amrutanjan. Lada kyrjiaw khyndiat ki sla Jathynrait, 
ka ia biang ban pynsuhsieng ia ka kamra baroh kawei. Ka 
jingiwbih jong ka ka neh slem, wat haba ka fa iap stai ruh 
kam duna satia ia ka jingiwbih jong ka. 

Ban kyllan dawai pangmet ki ju khleh da kaba dung lang 
bad u sying makhir nangta sa khleh bad ka umphniang bam. 
Kito kiba kham shemphang ia ka rukom khleh, ki pyndonkam 
sa bad kiwei de ki jynja kynbat bad jyrmie. 

KA PYRSHIT 

Ki don lai jait ki pyrshit kiba ju ia tip paidbah. Ha ine i 
kitab, ngin ia peit shuwa tang ia kawei ka jait pyrshit kaba ki 
khot ha ka ktien Science Burya acuminatia. Kane ka dieng ka 
long kaba mih kynrei ha ri war, ri lum bad ri bhoi. 

Ki longshuwa ki ju pyndonkam ia ka pyrshit ha ka 
jinglehniam. Ka snep pyrshit ki pynioh ia ka rongstem na ka 
bynta ban wieh rong jain. La kumba shiphew snem tam 
mynta, ka jingshalan snep pyrshit na ri khasi ka long da ki 
hajar ton shisnem shisnem. la ka soh jong ka ki bam bha ki 
sim bad ki mrad. 

Ha kane ka lynnong ngin ia kren tang ia kane ka bynta 
kaba ia dei bad ka jingpynioh jingbam jong ka ia ki sim ki doh 
ha u lum Shillong. 

Ka pyrshit ka phuh syntiew ha u bnai October. U soh 
jong ka pat u ih ha u bnai April-May. la ki syntiew pyrshit u 
boi bha u ngap. Ki nongri ngap ki kubur ba ka phuh pyrshit 
ka long kaba bha ngap. la ki soh jong ka ki bam bha ki sim ba 
bun jait. 

Ha ki thain u Lum Shillong ka pyrshit ka mih kynrei. 
Hynrei na ka daw ka jingpynduh ia ki khlaw, kam da don 
pahuh shuh mynta. Kham lap ia ka mynta sa tang ha ki ri 
kynti jong ki briew. 

Haba la poi ka por Pyrem, ki sim ba bun jait ki la wan 
poi ha ki thain u Lum Shillong. Don ki jait sim kiba la thaw 
skum ha kine ki bnai pynnoh lyiur. Kumba la ongsha khmat, 
ki soh pyrshit ki ih ha kine ki bnai. Kumta ka long kawei na ki 
soh dieng kiba bsa ia ki sim ki doh ha ki ranab u Lum Shillong. 

KA KAIN RILUM 

(Anacardiaceae suceedanea) 

Ka kain kaba ngi ia tip paidbah ka don ar jait, ka kain 
kaba mih kynrei ha ri tbian ka heh sla. Ka syriem shibun ia ka 
sohma. Ka rukom soh ruh ka syriem ia ka sohma. Ha ka 
kyrteng Science ki khot ka Rhus succeedenea. Ha kane ka 
lynnong ngin ia kren shuwa tang ia ka kain rilum namar ba 
ka mih kynrei ha ki thain u Lum Shillong. 

Kane ka dieng ka don katto katne ka jingsyriem ia ka 
dieng bti, tangba ki sla ki rit. Ka dei kaba long dieng bah. 
Kaba bha dieng ban leh dieng ing. Ka dieng shapoh ka stem 
bad eh bha. Ki soh heh ki syriem ia ki soh jalu. Ka por bam 
sim ia ki soh kain ruh ka dei ha ka por synrai. 

la ki soh jong kane ka dieng, ki bam bha ki sim kiba kham 
heh. Ka tyngab ka bam bha syriem kumba ka bam ia ki soh 
jalu. Ka kain namar ba ka long ka jait dieng kaba soh bun, 
nalor kata ruh ka heh dieng, bun ba ki soh ki shu sah tyrkhong 
namar ba ki sim kim iai lah ban bam. Hynrei katba ngi iohi ka 
long ba ka long kawei na lait dieng kaba bsa pahuh ia ki sim 
ki doh ha u lum Shillong. 

U SOHPHIENAM 

(Myrica) 

la u sohphie ngi ju pynbynta ha ki arjait. U sohphie bad 
u sohphienam. Don ruh kiba ong sohphieheh bad u 
sohphienam. Ka kyrteng pura jong sohphienam ka dei u 
sohphiesnam. Imat la khot kumne namar ba haba u la ih 
bha, u saw hoin hoin bad ka um jong u ruh ka saw. U sohphie 
heh u don ha ri tbian bad ha ri jrong ruh, hynrei u sohphienam 
um da don ha ri tbian. Ha ki thain u lum Shillong u kynrei eh 
u sohphienam. Don ki khlaw kiba la shu jyllei tang da une u 
sohphie. Wat haduh mynta ba la jur ka jingpynduh ia ki khlaw 
ki btap ia u sohphienam ngi dang lap byllai. 

U sohphie u phuh syntiew ha u bnai December-January 
bad ki soh ki sdang ban ih naduh u bnai March bad u neh 
haduh u June. 

la u sohphienam ki bam bha ki sim naduh kiba heh 
haduh kiba rit. Na ki mrad kiba bam bha ia u sohphienam ki 
kynthup ia u risang, kum u risang khyndew, risangdieng bad 
risang biait. Ynda haba u fa hap ha khyndew don sa ki khnai 
ruh kiba bam ia ki shyieng jong u. Nalor kine, don sa kiwei 
kiwei ruh ki mrad kiba bam ia u. 

Ka por kaba ki sim ki doh ki ioh jingbam na u sohphienam 
ka long kaba jlan. Kumba la ong sha khmat, naduh u March 
haduh u June. 

U sohphienam u ih ha ka por pyrem, ka por kaba shit 
bha. Kumta u long uba baroh ki briew ki sngewtynnad ban 
bam pyngngad naduh ki khynnah haduh kiba la san. Ha ki 
bnai pyrem, u long uwei na ki jait soh kiba jyllie ha iew duh. 

U SOHKHLUR EITBLANG 

(Eleagnus pyriformis) 

Une u jait soh ngi lah ban ong ba u dei u soh shang 
khlaw. U don ha ri tbian ruh hynrei u kham mih kynrei ha ri 
jrong. Ha ki thain u Lum Shillong, u mih kynrei eh. Une u soh 
u long uba im slem. U lah ban im haduh sanphew- 
hynriewphew snem. U long uba soh kloi bad neh ka jingsei 
soh haduh ba u la tymmen dieng ruh. 

U phuh syntiew ha u bnai January. Ka rong phuh ka long 
byrtem. Ha ka por ba u phuh rheh, sawdong ka jaka ba u 
don, suhsieng da ka jingiwbih jong u. » 

U soh jong u u ih ha ki bnai April-May. la ki soh jong u, ki 
bam bha ki sim ba bun jait, ki mrad bad ki briew. 

U sohkhlur eitblang u long uba khah tnad bad khah sla 
bha. U dieng jong u baroh uwei ruh u wan dur itynnad 
phyrngup. U long u dieng uba ki sim ki juh ban dem kai. 

Sa kawei kaba ngi ju iohi ka long ba ki sim ba bun jait ki 
juh ban thaw skum ha une u dieng. Ka lyngdkhur, ka 
sohlyngngem, ka wahku etc, ki ju thaw skum ha u sohkhlur 
eitblang. Napdeng ki mrad kiba juh ban thaw skum ha u 
sohkhlur eitblang ki long u risang dieng, u khmud, etc. Ngi ju 
lap ruh barabor ia ki syiar khlaw, iarkhiar, khroit, lyngtliew, 
etc ba ki juh ban thiah ha une u dieng. Ki nongthap syiar 
khlaw ki tang shu lap sohkhlur eitblang, ki la thikna ba ki 
syiar kin thiah hangta. 

Kumta, ngi iohi ba u sohkhlur eitblang u long uba bsa ia 
ki sim ki doh bad ha ka juh ka por, u ai ka jaka riehtngen ia ki 
ba kin thaw skum bad nyngkong ka jaka thiah ka jaka dem. 

KA LATOHTIEH KYNTHEI 

(Buddleia macrostachya) 

Ka latohtieh ka dei ka jait dieng kaba don kylleng ha ri 
Khasi Jaintia. Ka don ha ri tbian bad ha ri jrong. Ha ri jrong ka 
long ka man bha haduh ka jaka kaba jrong kumba 6000 phut 
na sla duriaw. 

Kane ka jait dieng ka long kaba jem. Ki sla jong ka ki 
jyrngam na ka liang kaba na sha lor bad ka lieh na ka liang 
kaba shapoh. 

Kane ka dieng ka sei phuh ha u bnai November bad neh 
haduh u January. Ka rukom phuh jong ka ka long kaba iphylla 
shibun. Ka sei nyngkong ia u shylluid uba syriem ia u tyllong 
riewhadem. Na une u tyllong ki pynmih baroh sawdong da 
ki thlong um. Ha kine ki thlong ki dap da ka um kaba thiang. 
Kane ka um ka long kaba thiang bad ka long rong byrsaw. U 
ngap u boi ia kane ka syntiew. Ki sim ba bun jait ki kjit ia 
kane ia ka um. 

Napdeng ki sim kiba bam bha eh ia ka latohtieh kynthei 
ki long ka sim shoin, sim sla, sim sier, sim krai, bad bun kiwei 
kiwei pat ki jait sim 

Ka latohtieh kynthei ka ioh bynta ha kaba bsa ia ki sim 
ki doh kumba lai bnai. Namar ba ka long kaba mih bun, ki 
sim ki pahuh jingbam bha ha ka por ba phuh ka latohtieh 
kynthei. 

U JAIUR 

(Zanthogylum) 

U jaiur u dei na ka kynhun jong ki jait dieng shiah. U 
long uba dap da ki shiah baroh ki bynta jong u naduh u 
diengbah, ki tnad bad ki sla ruh. Ki shiah ruh ki long kiba nep 
shibun eh. 

U jaiur u long uba baroh ki pyndonkam kum uwei na ki 
jingshoh jingshain. U iadei eh ban tylliat tungtap, etc. Hynrei 
hangne ngin ia kren tang ia ka bynta kaba iadei kum u 
jingbam jong ki sim ki doh ha u lum Shillong. 

U jaiur u phuh syntiew ha ka por lyiur bad u soh u ih ha 
ka por synrai. Une u soh, u dei uba nebslem-slem ha u dieng, 
wat la u ih naduh ka por synrai u lah ban neh ha u dieng 
haduh u bnai December-January. 

U jaiur u dei uwei na ki jait soh uba ki sim ki bam bha. 
Don ki sim kum ka sim sier, ka paitpuraw, shyrtong khla etc. 
kiba lada don soh jaiur wat ha syndah iing briew ruh ki wan 
tur iap namar ba ki bang eh. 

U jaiur u mih kynrei ha ki thain u lum Shillong. Ngim 
da tip thikna, kiei ki jait mrad kiba bam ia u jaiur. Hynrei kaba 
ngi iohi ka long ba ym da kham don na ki mrad kiba bam ia 
u. Ka daw kaba kongsan lehse namar ba u bun shiah than, ki 
mrad kim nud ban kiew ia u. Dei na kane ka daw imat, u 
jaiur u sah slem slem ha u dieng ban long u jingbam jong ki 



sim. 



KA LATOHTIEH SHYNRANG 

(Calicarda) 

Ka latohtieh shynrang ka dei ka jait dieng kaba mih ha ri 
tbian bad ha ri jrong ruh. Ka long ka dieng kaba khah sla, ki 
sla ruh ki ba jyrngam bha. 

Kane ka dieng kam don soh, hynrei ka long kaba phuh 
syntiew. Ki sim ki bam bha ia ki phuh jong ka. Ka phuh syntiew 
haka portlang. 

Ka latohtieh shynrang, ka juh bha ha ki synthem bad ki 
phud wah, ka ju mih kynrei bha kum ha kine ki jaka. Ka 
jingdon jong ka kum ha kine ki jaka ka pynlong kaba bit eh ia 
ki sim ban pynlong ki jaka thiah. Sa shiban shuh shuh, ki sim 
rit ki juh ban shong ha tnad jong kane ka dieng namar ba ka 
long kum ka jaka rieh kaba bit na ki khlieng, liengiong, kbeit, 
etc, kiba bam doh ia ki. Kumta, ka latohtieh shynrang ka ai 
jingmyntoi ar ban ia ki sim, ka long ka jingbam bad ha kajuh 
ka por, ka long ka jaka thiah bad jaka rieh kaba bit eh. 

U MIE MYNRUIN 

(vitaceae vitis lanceolaria) 

U 'mie mynruin u dei u jait jyrmie uba don ha ri tbian 
bad ha ri jrong ruh. Une u jyrmie u don bun ha ki khlaw ka 
thain u lum Shillong. 

la u 'mie mynruin kirn da pyndonkam ha kaba teh 
jingteh, kum ha kaba teh kper, teh iing, etc, ka daw ka long 
namar ba um da jwat. Sa kawei ruh, ynda haba la ktah slem, 
ka thit jong u ka pyndait buid ia ki kti. Kane ka dei ka daw 
kaba kongsan eh ba ki briew ki kiar ban pyndonkam ia u. 

Hynrei wat la kim pyndonkam ia u jyrmie, u soh jong u, 
u long uba dei ban niewkor, ki sim ba bun jait ki bam bha ia 
u. Une u soh jyrmie u ih ha ka por lyiur bad bteng ka jingih ki 
soh haduh ka por synrai. Kumba la ong sha khmat, une u u 
don bun ha lum Shillong. Kumta, u long uwei na ki jingbam 
kiba bsa ia ki sim ki doh ha u lum Shillong. 





U SOH PAITPURAW 


U Soh paitpuraw u dei uwei na ki mar khlaw ki ba ym 
da lap kynrei. Na ki jaka baroh ba la pyrshang ban lum ia ki 
mar khlaw, ym ju lap satia ia une u soh paitpuraw ha ki ri 
tbian. 

Une u jait soh u dei u kynja jyrmie uba heh. U syriem 
shibun ia u soh kyrwoh lane u sohbrab khlaw. Naduh ka dur 
ka dar, ka rukom soh, ka jinglong u jyrmie, u long kum u soh 
kyrwoh. Hynrei, ka jingiapher ka long ha ki sla, bad ha ki soh. 

U sohpaitpuraw u heh syriem kat ka pylleng syiar, katba 
u soh kyrwoh pat u heh kat u sohbel. 

Une u sohpaitpuraw u don bun ha u lum Shillong. Na ki 
tynrai kiba heh tarn, lehse dei uba don ha Sangmein haneng 
ka tyllong um Sangmein. Une u dei uwei na ki jait soh kiba 
bsa ia ki sim ki doh ha u lum Shillong. Une u soh, wat haba u 
la ih ruh u lah ban neh slem stem ha u dieng. Kumta ki sim, ki 
khnai, ki rising ki ioh ban bam ia u slem slem wat hadien ka 
aiom ih jong u ruh. 



U SOH KHYLLAM 

U soh khyllam u dei u jait soh dieng khlaw uba don ha ri 
tbian bad ha ri jrong. U phuh syntiew ha ka por pyrem bad u 
soh pat u ih ha ka por synrai. U sohkhyllam u long uba long 
diengbah bad ba beit dieng. tah ban pyndonkam ia u kum u 
dieng iing, etc. Kawei pat kaba dei ban buh jingkynmaw 
kyrpang ia une u dieng ka long ba u dei u dieng uba mih tit 
tung bha. U tit tung u juh ha ki katto katne ki jait dieng iap 
kiba la lam pyut. Ki nongwad tit tung ki iathuh, na uwei u 
dieng soh khyllam uba heh, lah ban ioh tit tung haduh kumba 
shi knup. 

Ha kane ka lynnong ngi shim ban ia kren shaphang u 
soh khyllam kum u jingbam jong ki sim ki doh. Ha ki thain u 
lum Shillong ki mrad kiba bam bha ia une u soh ka dei ka 
skei, u risang , u khmud, ki khnai etc. 

U sohkhyllam u heh soh syriem ia u sohphoh khasi, 
kumta ki mrad rit kum u risang etc. ki la biang ban bam tang 
uwei u soh ha ka shisien bam. U dieng sohkhyllam u don sa 
tang khyndiat eh mynta ha u lum Shillong. Ka long kaba dei 
ban ia ri tyngkai ia u. 



KAJALYNGKHAN 

(Callicarpa) 

Ka Jalyngkhan ka dei ka dieng rit kaba mih kynrei ha ki 
khlaw Lum Shillong. Kane ka dieng ka don ruh ha ki ri tbian. 
Kam dei ka jait dieng kaba im tymmen. 

Kane ka dieng ka don ka bynta ha ka literature u Khasi. 
la ka kyrteng jong ka ki pyndonkam barabor ha ka phawar. 
Lada pule ha ki phawar ha ka kitab jingphawar da u babu 
Rabon Singh, ngi lap ba la pyndonkam khah khah ia ka. 

la ka sla jalyngkhan ju pyndonkam kum ka dawai kyllan 
pangmet da kaba khleh lang bad kiwei de ki kynbat dawai. 

Kane ka dieng ka phuh syntiew ha u bnai October. Ki 
phuh jong ka ki jrong lyshuin-lyshuin. la ki phuh ki bam bha 
ki bun jait ki sim khamtam ki sim rit. Kumta ngi lah ban ong 
ba ka jalyngkhan wat la ka dei tang ka dieng rit, pynban ka 
ioh ka bynta kaba donkam ha ka literature, ka dawai bad ha 
kaba bsa ia ki sim ki doh ha lum Shillong bad ha kiwei kiwei 
ruh ki jaka kiba ka mih. La khynthup ia ka ha ine i kitab, namar 
ba ka mih kynrei bha ha ki khlaw u lum Shillong. 

Kl SIM Kl DOH HA LUM SHYLLONG. 

Ka long kaba sngewtynnad ban tip ba ha ka khlaw lum 
Shillong, naduh mynwei myndai, haduh mynta mynne, don 
bun jait ki sim ki doh kiba shong rta bad kiba ia leit ia wan 
de. Ym lah ban len ia ka jingshisha ba dang kham mynshuwa, 
ki mrad bad ki sim ki doh ki shong bad ki krih katba mon, 
nalor kata, ki don bun bha. Hynrei mynta wat la ki dang don 
ruh, kim kynrei shuh. 

la ki sim ki doh bad ki kynja ba pni, ba her kiba dang 
don haduh mynta mynne, ka long lehse kaba myntoi ban 
huh jingkynmnw ha ki jingthoh Ka long kaba eh ban tip lut 
:a ki, yn pyrshang ban jei katba lah synei. 

I a ki sim ngi lah ban pynbynla ha in n bynta, kito kiba 
.hong rta bad kito kiba wan por 


A. KIBA SHONG RTA 
I. Ka langdkhur 
Ka saro 

3. Ka Sim Puhwieh 

4. U Kbeit 

5. U Syngkni 

6. Ka Simpuhnei 

7. Ka Sim phniang ja-iing 

8. Ka Sim Syiem 

9. Ka Sim Snad 


10. Ka Sim sla 

11. Ka Sim Shaid 

12. Ka sim leitiew 

13. Ka Sim shoin saw 

14. Ka Sim shoin stem 

15. Ka Sim shoin mangkariang 

16. Ka Sim syllai 

17. Ka larkhiar 

18. Ka Sim slang 

19. Ka Sim Shoin 

34. U Shyrwat iong 

20. U Shyrwat bthuh 

35. Ka Sim Riw-riw 

21. U Sikkak 

36. Ka Sim sier 

22. Ka Simbsa 

37. U Kurkuit 

23. Ka Sim Shyrtongkhla 38. Ka phreit 

24. U Pohkrong 

39. Ka Phreit saw 

25. U Jyllub 

40. U lartung 

26. Ka tyut 

41. 1 kaitor bniap 

27. Ka Simkrai 

42. Ka Saro Bhoi 

28. Ka Tyngab 

43. Ka lyngdkhur rit 

29. Ka Sain 

44. Ka Sim khar 

30. Ka lyntait 

45. U khliangwarkad 

31. Ka dkhoh kitbru 

46. U Syiar khlaw 

32. Ka Paitpuraw 

47. Ka Sim riiaw 

33. Ka Sim mationg 

48. Ka Paitpuraw 

B. KIBA WAN POR 

1. U kynjar 

5. U Jalboit thohrew 

2. U kub 

6. Ka Sim Sharai masi 

3. Ka mrit 

7. Ka Sim shriehbneng 

4. U lynglit 

8. Ka Okhoh lasam 



x 

9. Ka khaptud 

17. Ka paidpliar 

10. Ka Larni 

18. Ka Tyngkiap kiap kop-kop 

11. Ka mritiong 

19. Ka Wahku 

12. Ka mrit bthuh 

20. Ka Sohiyngngem 

13. Ka Sim tung 

21. U kbeit iong 

14. Ka Porkdait 

22. Ka 'lieng jathang 

15. U Jalboit 

23. Ka 'liengiong 

16. U Korkatia 

24. Ka Sim nohkhongpong 

Kl MRAD. 

1. U khmud 

11. U myrsiang 

2. U risang khyndew 

12. Ka naidong 

3. U 'risangdieng 

13. Ka nai prang 

4. U 'risangbiait 

14. Ka Kyrbei 

5. U bsong 

IS. U khla thapsim 

6. Ka 'nailieng 

16. U ksar lakud 

7. Ka syllih 

17. U ksar mariang 

8. U bshad 

18. Ka rabit 

9. U phyliad 

10. Ka skei 

19. Ka 'naii pyilon 

Sohlang 

Sohshun 



Sohphie 





Soh jalu 




Sohpaiat 





1 Khasi Copy Book Book 1 

2 Khasi Copy Book Book 2 
3. Khasi Copy Book Book 3 

4 Khasi Copy Book Book 4 

5 Ki Stir Ha La Ri 

6 Ka Kot larap ta ka Khasi Poetry HSLC 

7 Ka Wahdiang Rim 

8 Ki jingtrei Bynrap ha Meghalaya 

9 Hangne tang la u Siej I st Edition 
10. Ki Dteng bad ka Culture jongngi 

1 1 Ma phi bad ki khun jong phi 

12 Ki Sim ki doh bad ki jingbam jong ki ha Lum Shillong 

13 Kiba ngi khot Ja 

1 4 Hangne tang la u Siej (Revised & Enlarge Edition) 

1 5 . Ki Khlaw ki Btap bad ka kam Ri Ngap 

16 Ka Spah Manana ha Meghalaya 


- 1967 

- 1967 
- 1968 
- 1968 

- 198G 
- 1985 
- 1987 
- 1988 
- 1988 
- 1989 
- 1999 
• 1999 

- 2001 
.. 2007 

